
LINT AUTONOMISTE 











Un popul 
di scoltà 
e di no tradi 


i No mi plasin lis peraulis 


che a finissin in “isim”. Mi 
dan la idee di alc di vecjo, 


di passât, che nol è aderent 


al timp presint. Piés 
ancjemò cuant che a vuelin 
rapresentà un sintiment 
di masse. Al è clàr duncje 
che no ai nissune simpatie 
par un tiermin tant 

che “populisim’, specie 
cuant che chel lu doprin 
personags o moviments 
che, intal so non, a movin 
e a tegnin sù progjets 
reazionaris. 

K Atenzion, però, a no 
colà inte vuate di cui che, 
criticant o criminalizant 
la concezion, al à tant che 
fin ultin il gjavà dignitàt 

e sostance ae lidrîs stesse 
dal “isim”, o ben ae peraule 
“popul”’ e al concet che e 
esprim. 

ik Intune societàt dulà 
che lis classis si mostrin 
simpri plui sfumadis, 
cuasi pierdint lis lôr 
carateristichis origjinariis, 
al devente il popul l’unic 
protagonist e antagonist 
des strentis oligarchiis 

di podé, il baluart de 
democrazie. 

*:% Par chest motiîf, duncje, 
al è simpri plui urgjent 

e cuasi un oblic chel di 
ricjapà la idee di popul 
furlan, intindàt tant che 
insiemi di personis unidis 
di sintiments comuns. 
Cence retoriche, ma 

tant che dibisugne di 
prospetive. 

ix Rinfuargà il spirt 
identitari nol è fenomen 
di sieradure, ma plasme 

e linfe de autonomie, la 
uniche vacine cuintri de 
globalizazion. Cheste no si 
à di viodile dome tant che 
cundizion economiche e 
finanziarie, ma tant che 
base struturàl dal pinsîr 
unic, element di fonde di 
(al va indenant a pagj. 2) > 





66 i ce vacine séstu?. 
“Jo o soi un 
AstraZeneca”. “E 

tu?” “Un Pfizer”. “Jo invezit o soi 

un Johnson&Johnson”... Ca di 

pôc timp, invezit che pai segns 

zodiacài di nassite o pe nestre 

scuadre di balon, si cognossarìn 
pes vacinis che nus varan inietàt. 

Lu scrivaran ancje sui documents, 

salacor. Al sarà dome un dai 

cambiaments de percezion dai 
rapuarts sociài che la pandemie 
nus lassarà: purtrop a coventaran 
agns par tornà ae vite “normâl”, 

ei dams materiài, economics e 

no dome, che si puartarìn daûr a 

saran cetancj. Forsit e cambiarà 

ancje la nestre “identitàt”: chê 
individual, e ancje ché coletive. 

Alc o sin za daùr a misuràlu: la 

cressite dal malstà psicologjic inte 

popolazion, ancje ché plui zovine, 

e je il spieli di un moment malsigùr 

e simpri mancul decifrabil, là che 

a difondisi nol è dome il virus ma 

ancje il dubi di no jessi bogns di 

saltà fàr di un “tunel” che nissun al 

pensave tant lunc. 

® Par faje, dut câs, o varìn bisugne 

no dome de sience, ma soredut de 


FRANCESCHINO 
BARAZZUTTI: 


UNE VITE IN DIFESE 
DAL TERITORI 


di Marta Vezzi 


EDITORIÂL 

La sience no baste 


cence cussience (e organizazion) 


cussience. Prin di dut, de gravitàt 
de situazion. In Americhe a son 
muartis mieç milion di personis, 
la metàt de popolazion dal Friùl. 
Par tant timp a àn metàt il cjàf sot 
dal savalon, ma cumò la cognizion 
de emergjence e à sburtàt chè 

int a frontà il probleme cuntune 
mobilitazion massive, vignude 
masse tart ma che e cjape dentri 
ducj. E cussì, cumò che a àn 
decidùt che la robe impuartante e 


SINDIC JO MAME 


Viaç ae scuvierte 
di cui che al vuide 
i Comuns furlans 


di Dree Venier 


je chê di vacinà, a vacinin pardut: 
dai miedis, tes farmaciis, fintremai 
tai centris comerciài. In Ingletiere, 
compagn. Chenti invezit o spietìn: 
cence vacinis, cence acuardis cui 
miedis, cence struturis teritorials, 
cence ideis. E, chel che al lasse 
scaturîts, cence organizazion. 

® Il popul che al à insegnàt cemût 
che si jeve in pîts di un taramot, e 
ancje cemùt che si met in pîts un 
sisteme eficient di Protezion Civîl, 


ALTRI CHE “RECOVERY 
FUND”: VIAG TAI PROGJETS 
CHE SI SON PIERDUTS 

PAR STRADE 


di Serena Fogolini 


w | 





al è daùr ancjemò a domandâsi in 
ce maniere frontà i problemis che 
il Covid al à puartàt pai ospedài, 
pes scuelis, pes impresis: e intant 
che o spietìn i fats, si jemplìn di 
peraulis, pensant che la retoriche 
e plati dutis lis magagnis. Alore 
tocje scoltà i sorestants che nus 
contin che o sin in vuere cuntun 
nemì traditòr. In realtàt il virus 
nol à il caratar dai oms, nol dopre 
furbiziis o imbrois: al fàs dome il 
so lavòr, che al è chel di replicàsi. 
Nô o varessin di fà dut ce che 

o podìn par impedîlu. Invezit a 
son mês che o tontonìn cence 
rivà a sclarîsi in ce maniere che o 
podarìn vignî fûr dal pantan. Ce 
spietìno? La “variante furlane”? 
La nestre maniere di marcà la 
diference e varès di jessi chê di 

fà di dut par scurtà i timps e par 
slargjà la difusion no dal virus, 
ma de protezion de int: che cun 
ducj i dubis che ognidun al pues 
vê, e passe par fuarce traviers 

de imunizazion di plui personis 
pussibilis. Cence obleà, ma ancje 
cence frena. Invezit no lu stin 
fasint, parcè che ancje se la sience 
nus jude, nus mancje la cussience.II 


PATRIARCJIS FÔR 
DAL ORDENARI E IL FRIÙL 
VIODÙT DAI SCRITORS 


di Diego Navarria 


e Agnul Floramo 

INT DI CJARGNE 





(al va indenant de prime pagjine) 
Un popul 
di scoltà 
e di no tradì 


ogni ditature. 

ik Dispès o voi sot de 
Loze dal Lionel e mi fermi 
sot de lapide tacade in 
bande de scjalinade che 

e puarte in sale Aiace. E 

je incidude la motivazion 
de Medaie di aur al Valòr 
Militàr, assegnade al Friùl 
e par lui ae citàt di Udin 
pe lote al nazifassisim. 

E tache cussì: “Fedele 

alle tradizioni dei padri, 
anelante a riscattarsi dalla 
tirannide e a ritornare alla 
libertà, il Popolo Friulano, 
dopo l’'8 settembre 1943, 
sorgeva compatto contro 
l'oppressore... 

>: Popul Furlan cu la 
maiuscule, come che a 
fossin un non e un cognon, 
une entitàt uniche. 

>: Che al sedi cussì, lu 
conte la storie secolàr, 

ma che al ves cussience di 
jessilu no simpri al è stàt. 
i Forsit chest al è il 
compit che nus tocje, 
devant di un nemì eterni 
che a nt discognòs la 
esistence: fà vignî sù cheste 
cussience, masse voltis 
cidinade, altris straviade, e 
dispès - magari cussì no — 


tradide. E 











Franceschino Barazzutti 
Une vite dedicade 





ae difese dal teritori 


FRANCESCHINO AL TORNE DISPÈS IN RUSSIE LÀ CHE AL À STUDIAT: ACHÌ AL È A NIZHNIJ 


NOVGOROD, SUL FLUM VOLGA 





i 





ranceschino Barazzutti (ex 

sindic di Cjavag, ex conseîr 

regjonàl, ex president dal 
BIM Tiliment, President onorari 
de Associazion dai sindics de rico- 
struzion dal taramot) al è un grum 
atent ai problemis da Cjargne, di fat 
al è part ative tai diviers comitàts, 
in particolàr (ma no dome) in chel 
de protezion dal làt di Cjavag che lu 
viôt simpri presint in prime linie a 
difese dal teritori. 
® «La Cjargne e je la mê tiere - al 
conte - indulà che o soi nassùt, in- 
dulà che o ai vivùt. Inizialmentri o 
ai studiât a Tumieç mediis e liceu, a 
Triest 3 agns di universitàt, altris 4 
agns te universitàt di Mosche e po o 
soi tornàt. I miei interès a son achì: 
o partis dal principi che jo o sint il 


FANTATS E FUTUR 





Il mont sul troi 
di un cambiament radical 
e global inevitabil 


U ne des obiezions che mi 
vegnin fatis par solit e 

je cheste: cemùt fasarino a vê 

une pension se no saran plui 
avonde zovins par un ricambi 
gjenerazional? La stesse domande 
se stan fasint tancj paîs che 

a viodin invecjà la proprie 
popolazion, come par esempli il 
Gjapon, dulà che il probleme lu 
stan frontant e no platant. Il mùt 
che a an di frontàlu al è chel di 
pontà une vore su la tecnologjie 
par svilupà robots che intun futûr 
no masse lontan a saran in grât 
di ocupàsi dai vielis. Si à di pensà 
che, in tiermins demografics secs, 
tant i fruts che i vecjos a son un 
pés social, viodùt che no lavorin e 
che a an bisugne di infrastruturis 


adatis. O sai che la idee e fasarà 
sustà tante int, ma tal nestri câs 

o cròt che o varessin di dâsi une 
cuietade e di cambia il nestri 
ategjament tai confronts di chei 
che rivin intal nestri Paîs cirint 
fortune, dal moment che in futùr 

o varìn di poiàsi simpri di plui 

su lis zovinis risorsis forestis, i 
migrants, che a saran simpri di plui 
par vie dal cambiament climatic 

in at. Viodarìn cemùt che e larà. 
Pal moment chel che mi sint di 

dî ancjemò al è che la corelazion 
jenfri il numar dai abitants de tiere 
e la crisi ambientàl che o stin vivint 
e je stade dimostrade in diviers 
studis sientifics. Al è stàt dimostràt 
dai fats ( flums e lats suiàts par 
necessitàts idrichis, dispboscaments 


gno teritori; il gno caratar mi sburte 
a interessàmi di chei che a son i pro- 
blemis, a presentà propuestis, a no 
jessi indiferent! Parcè che o ai cjapàt 
a bracecuel un principi: la indiferen- 
ce e je un brut mâl!» 

® «La Cjargne di îr le ai vivude di un 
pont di viste sedi politic che amini- 
stratif: la int e jere preparade, ancje 
par vie di une disgracie che e jere la 
emigrazion. Cuant che la int e leve 
fùr a lavorà, si cjalave ator e e vio- 
deve cemùt che e jere la vite di altris 
bandis, cemùt che a guviernavin, 
cemùt che e jere la culture: cuant 
che a tornavin a puartavin achì lis 
ideis. O ai simpri presint chei vecjos 
cuant che a levin a lavorà tal impe- 
ri austroongjarés, in Gjermanie, in 
Austrie: in chel periodi li, lis ideis 


salvadis par culturis o estrazion di 
petroli, e v.i.) trop che la richieste 
simpri plui grande di risorsis che 

e ven di un numar simpri plui alt 
di individuis, prin o dopo e rivarà 
a un limit, se nol è stàt za tocjat. 
Cjalait ator di voaltris, la impronte 
dal om le viodarés a drete e a 


campe, par sù e par jù. Mi sint 





a difese dai operaris a jerin vivis in 
chei paîs e, puartadis achì, a son nas- 
sudis lis latariis socials, lis societàts 
cooperativis, lismutuis societàts... E 
jere miserie, ma la int e jere ative e 
si organizave! E curave il so teritori 
e i jere leade. 

® Une grande part dal merit de cure 
dal teritori si à di ricognossile aes fe- 
minis di ché volte che - intant che i 
oms a jerin fùr a lavorà pal mont e 
che a mandavin i bégs par mantignî 
lis fameis - a curavin pràts, cjase, ort 
e dut cuant. Forsit, e cence invocà 
la miserie parcè che no fàs ben a di 
nissun, o vin di recuperà chel spirt 
li. Cuant che o soi tornàt di Mosche 
mi soi metàt in politiche, o soi finît 
sindic a Cjavaç. O soi stàt impegnàt 
25 agns tra conseîr e sindic. O ai 
finît tai agns dal taramot: une prove 
gjeneràl par dute la classe amini- 
strative e politiche, e disìn pùr che 
le vin superade ben! Dopo fate ben 
la ricostruzion, al è comencgàt il pe- 
riodi de decjadence, forsit par vie de 
strachece». 

® Sula Cjargne di vuê, Franceschino 
al tire fùr i pugns e cu la sò grinte al 
dîs: «O soi demoralizàt. Mi cjali ator 
e no cjati interès. Jo no viòt une difu- 
sion di culture e la politiche no je! I 
partits a son finîts, lisassociazions a 
an dificoltàts e a son interessadis un 


di condividi l’estrat di un libri di 
Angelo Floramo, “Le incredibili 
curiosità del Friuli. Luoghi nascosti 
e aneddoti imperdibili...’ (2019), 
che ca us met par furlan: “La 
Midune, cu la Ciline, e cjalcje 

il Friùl cul segn di une letare 

V imense dissegnade dal cors 
clapignôs dai lôr jets, che a son 
simpri suts, cence aghe. Lom al èin 
part responsabil di cheste penurie. 
Intai agns Cincuante, di fat, il 
complès produtîf di Tor di Zuin al 
sburtave pe realizazion di trê làts 
artificiài di destinà ae produzion 
idroeletriche. E cussì a son stadis 
realizadis lis dighis di Redone, 
Selve e Ciul”. 

® E cumò, une riflession finàl: 

o ai il teròr che la situazion no 
vegni cjapade cun avonde serietàt 
pe sò gravitàt o che e vegni 
minimizade, parcè che a saran 

la mê gjenerazion e chés che a 
vignaran a paià il cont dai dams 
che o stin fasint ducj insiemi su 
scjale mondial. O vin di jentrà tal 
ordin di ideis che il mont là che o 
vivin cumò nol sarà il stes là che 

a vivaran chei ae fin dal secul: 

cun previsions di riscjaldament 
globàl simpri piés, si stime che la 
temperadure e larà sù di 6°C, une 


grum al balon e a fà dome sagris, ma 
no viodin di fà culture... O viòt une 
grande decjadence. In diviers co- 
muns, cuant che a son lis elezions, a 
fasin fature a meti sù un uniche liste, 
figuràsi! Mi fasarès plasê che a fossin 
opinions diviersis su la interpreta- 
zion di dà ae realtàt: dal confront e 
ven fùr la soluzion miòr. Ce che mi 
fâs vaî vuê: tantis cjasis che son cui 
scùrs simpri sieràts. O vin ricostruît 
ben ma dopo a son lis cjasis lassadis 
li, o ason popoladis di vecjos, o a son 
vueidis dal dut. O pensi a ce patri- 
moni che o podaressin sfrutà (ve che 
o torni ae mê passion, che e je ché 
dal làt che al tornàs biel, net e cjalt 
come che al jere une volte), a trops 
tancj bed and breakfast che a poda- 
ressin vivi. Invezit al è dut bandonàt! 
Alore o vin di dàsi lis mans intor. Nol 
è pussibil che ogni ploiade o ogni 
neveade la Cjargne e resti cence 
corint. Cun dutis lis centralinis che 
a son ator... parcé che le cjapin e le 
puartin jù in planure! 

® Mi auguri che la costituzion de 
comunitàt montane e vedi podés, e 
che li dentri e jentri int di sest che si 
messedì e che e vedi inteligjence, e 
che si meti a disposizion cun fuarce 
par risolvi i problemis de Cjargne e 
de mont. Mi auguri che al sedi cussì! 
® I zovins cjargnei a son ducj che 
a studiin cumò. O ai let che i zovins 
aministradòrs comunài a àn fat une 
associazion (e o soi un grum con- 
tent), baste però che si messedin a 
fà assembleis ator pai comuns, spie- 
gant a la int. Putrop il Covid nol fa- 
vorìs chest ma scrivi a puedin! E co- 
venteint gnove parcè che in nature e 
je une leg che i vueits no restin vuei- 
ts e a vegnin jemplâts: se tu i pràts 
no tu ju curis, a vegnin ocupàts de 
vegjetazion; compagn te societàt: 
i vueits democratics a vegnin prin 
o dopo jemplàts parcè che i oms si 
son simpri spostàts. Alore tocje che 
si detin da fà. E 


mostruositàt che e je za cause 

di events meteorologjics simpri 
plui drastics e estrems. Covential 
a alc ricuardà la burascje Vaia, 
che ae fin di Otubar dal 2018 e à 
provocàt la distruzion di desenis 
di miàrs di etars di boscs alpins? 
Un event tal mieg di tancj altris. 
Par no fevelà dai 143 milions di 
migrants climatics che si previòt 
che a saran dentri dal 2050: se za 
cumò si berle un pòc pardut di 
“sierà i puarts”, no pues imagjinà 
cembùt che e vignarà gjestide la 
cuistion ca di cualchi an, cuant 
che e sarà la vere emergjence. Al 
sarès biel là indenant a vivi come 
se dut chest nol fos vér e come 

se no savessin dut ce che al è sot 
dal nestri nàs, ma no vin plui ni il 
timp ni il privileg di ignorà ce che 
al è clàr e limpi: la necessitàt di 
un cambiament radical e global. 
Ognidun di nô al pues få la sò part 
intal so picul tignint presint che lis 
sieltis alimentàrs e demografichis 
a son chés che a impatin di plui sul 
ambient. Jo no scrîf par sigùr par 
dî ce che o vés di fà, ma par lancà 
un avertiment. Il futàr de prossimis 
gjenerazions al dipendarà dut dal 
fat se chest avertiment al vignarà 
capît o no. El 

oberto Revelant, 42 agns 
ma za cuntune lungje 
cariere politiche fra 
comun e regjon, al è il prin di 
un trop di sindics che a fasin 
part de ACLiF- Assemblee de 
Comunitàt Linguistiche Furlane 
che o intervistarìn par savé di 
lôr ce sens che à la apartignince 
a chest organisim che al met 
dongje icomuns furlanofons. 
Ancje se mi sarès plasùt fà un zîr 
te biele Glemone, la interviste e je 
telefoniche: covid docet... 
Sindic, Glemone al è un dai 
comuns plui grancj che a son 
inte ACLIiF, ce rapresentie par 
lui cheste istituzion e ce rùl 
pensial che e vedi di vè? 
In chest moment storic, li che si 
varan ancje di decidi lis strategjiis 
pal futùr, al sarès ben metisi 
adun e cirî insiemi une vision par 
chel che al vignarà. Duncje al è 
benvignùt un organisim che al rivi 
a meti dongje variis realtàts locals: 
o feveli di impresis, aministradòrs, 
associazions. E che al feveli des 
prospetivis economichis, no 
dome culturàls: cumò come mai 
o vin di superà i localisims e di 
fà scuadre. Ma, fra i mil impegns 
che aromai ducj i cuarps sociài a 
an, al à di jessi alc che al mostri 
di podê mudasi dopo in fats. Se si 
sarà bogns di dài cheste ande, al 
sarà di sigàr un organisim che nus 
coventarà tant. 
La Associazion podaressie vè un 
rùl tal ecuilibri teritoriàl jenfri 
Friùl e Triest, che tai ultins 
timps al somee saltàt? 
Mah... No sai ce che e podarès 
fà in chel cjamp: par esempli 
Pordenon tantis voltis al à mostràt 
di là par so cont o preferî Triest. 
Dut câs Triest e je une citàt che e 
à sù par jù un sest de popolazion 
regjonal, un puart che al devente 
impuartant e cheste robe no si 
pues ignoràle. 
I Comuns furlanofons che a 
àn aderît ae ACLiF fin cumò a 
son dome trê cuarts di lôr. Ce 
si sintial di dî a chei che no son 
ancjemò dentri? 
Pardabon no àno aderît aromai 
cuasit ducj? A chei che a mancjin 
ur disarès che o vin di metisi 
adun, si capìs! Se Markus (Markus 
Maurmair, il president de 
Assemblee, ndr) mi da i comuns 


Cui che al è 
il sindic 
di Glemone 


oberto Revelant al è nassùt 
Ri 21 di Novembar dal 1978 
a Zurì, in Svuizare; di profession 
gjeometre, al è stàt za intal 2004 
membri dal Consei comundl di 
Glemone, cuvierzint intal 2009 la 
cjarie di Vice Sindic. Al è stàt elet 
Conseîrregjonal pe XIlegjislature 
(2013-2018) cul partît Autonomia 
Responsabile. Dal 2018 al è sindic 
di Glemone. Il 


SINDIC JO MAME 





«La ACLIF e pues jessi 
un bon c]japiel 





par decidi pal ben comun. 


Nus covente, 





ma si po dai fuarce 


dome cu la concretece» 


Interviste a Roberto Revelant, 
sindic di Glemone e za consetîr regjonàl 


che a mancjin, ur telefoni jo a chei 
che o cognòs par sburtàju a jentrà. 
Lan passât la ACLiF e à inviàt 
un cors pe formazion dai 
aministradòrs su storie e culture 
dal Friùl. Lui e i siei coleghis 
sèso preparàts sul Friùl? Ise une 
robe che e pues jessi utile? 

Jo no ai vùt mùt di partecipà 

(al è stàt un esperiment, cun 

pòcs incuintris, ndr), ma dal 

sigùr mi interessarès. Jo che o 

ai une formazion scolastiche di 
stamp tecnic mi rint cont di vé 
cualchi buse in cjamp plui storic 

o cultural. Però mi plasarès une 
robe svelte, pratiche, che ti dedi 
informazions, ma che ancje ti fasi 
capî cemùt passalis daspò in azion 
tal lavòr di ogni dì. 

Cemùt mai Glemone no aie 
ancjemò fat bon il Plan speciál 
di politiche linguistiche (PSPL)? 
Lu cognossial? 

E je une robe che e à a ce fà di plui 
cul lavòr dal assessòr ae culture, 
ma dut càs o scuen dî che, come 
par tantis robis, magari cussì no, 
cui impegns che a àn i comuns e je 
une di chés robis che e je restade 
indaùr. Che al pensi che pe fin dal 
mês o varessin di concludi un plan 
di digjitalizazion dal Comun che 
no sai se o rivarìn a prontàlu par 

timp, che si figuri viodi di tantis 
altris robis, se ben impuartantis. 
Ise cussì dure la vite dal sindic 
di cumò? 

La cjame di impegns e di 
burocrazie che al à cumò un sindic 
e sta deventant insopuartabile: jo 
o ven in Comun aes nîf a buinore e 
o voi vie aes siet, e us siguri che no 
ai un moment vueit. Si finìs ancje 
cul trascurà la famee. Une robe 
che no sucét fùr de Italie: o fevelavi 
une volte cul sindic di Velden, in 
Austrie, che mi diseve che lui al 

va in Comun une volte in dì, al 
controle che dut al ledi ben e dopo 
al torne a cjase. 

Une situazion propit taliane, 
duncje... 

Si pues fà tant miòr ancje in 

Italie. Cuant che o jeri in Consei 
Regjonàl mi soi ocupàt de scriture 


di cualchi lec, une robe che mi à 
cjapàt, e dopo mi soi confrontàt 
cun coleghis de Val di Aoste o dal 
Trentin-Sudtiràl: o varessin di 
imparà di lôr. Lis lôr lecs a son plui 
semplicis e a lassin la libertàt che 
lis robis si regolin di bessolis. Chi 
di nô si metin jù mil câs pussibii 
cuntune complicazion mostre. Jo 
o cjali tant che model massime 

ae Provincie Autonome di Trent 
parcè che al è un sisteme dongje 
dal nestri, ma che al funzione 
miòr. Ché di Bolzan, a lei lis lecs, 
ti ven ancje il dubi che no fasi part 
dal ordenament talian (al rît, ndr). 
In Regjon, la tutele dal furlan 
dispès e je dome di facade, lui 
isal dacuardi che la lenghe 
furlane e sedi insegnade a scuele 
ad implen? 

Sigàr, ma cence trascurà l’inglés, 
che aromai ti covente par fàti 


capî tal forest. In Gjermanie o in 
Ongjarie, par esempli, lu san ducj. 
E dopo il todesc al è impuartanton. 
Il furlan al va insegnàt, ma nol à 

di gjavà spazi a chés altris lenghis: 
par me l'ideàl al è che in Friùl si 
insegnassin e si fos bogns di fevelà 
cuatri lenghis. 

Par finî, mi disial cualchi 
particolaritàt di Glemone 
pardabon furlane? 

Cu la storie siore che e à Glemone 
— e une storie che e à dut a ce fà 
cul Friùl - lis particolaritàts a son 
tantonis. Tacant dal fat che achì 

al è nassùt pre Bepo Marchet, tra 
lis altris robis un fondadòr dal 
vuestri gjornal. Duncje us conti 
alc che o ai imparàt propit jo di 
resint. Come che si diseve parsore, 
chés robis dal Friùl che si varessin 
di insegnà miòr e che a son dôs 
ecelencis mondials. 

O vin il regjistri batesimàl plui 
vieri che al sedi cognossùt, cui 
prins scrits dal 1379. Prime dal 
Concili di Trent, cun di fat, nol jere 
l’oblic di regjistrà i batisims. 

Il Santuari di Sant Antoni di 
Glemone al è il santuari plui vecjo 
dedicat al sant: Sant Antoni si jere 
fermàt a Glemone par cualchi més, 
predicjant e fasint miracui. La 
glesie e fo consacrade intal 1248. 
Ben prime di ché plui innomenade 
di Padue, par dî. Il 


FOCUS 


Glemone, 
un grant passat 


prime di Vignesie 
C itàt di origjin preromane, e 
je citade di Pauli Diacun inte 
Historia Langobardorum tant che 
un dai cjistiei fortificats intal 611 
dai Langobarts cuintri dai Avars 
invasòrs. E je stade “libare comu- 
nitât” cun statùts propris za de fin 
dal secul XII. Sot dal Patriarcje di 
Aquilee e à prosperàt cu la espan- 
sion des ativitàts comerciàls, ar- 
tesanals e finanziariis: e veve, cun 
di fat, un rùl centràl pai cumiergs 
internazionaài, cul oblic di ferma- 
de par une gnot des marcjanziis 
in passag e dal cambi dai care- 
tons. Dal passag de Patrie dal 
Friùl ae dominazion veneziane 
(1420), la economie citadine e 
à patît une flession lungje e che 
no si è mai fermade, ingriviade 
intai secui XVIII e XIX des impre- 
sis napoleonichis e, po dopo, de 
emigrazion. De fin dal Votcent, cu 
la costruzion de ferovie di Udin a 
Pontebe, e à podùt regjistrà cual- 
chi segnal di disvilup che però si 
è blocat cu la Grande Vuere, e che 
si è studât ad implen intal 1917 cu 
la invasion dai esercits austroon- 
gjarés e todesc. Si varà di spietà la 
fin de seconde Vuere mondial par 
viodi cualchi riprese debile, con- 
solidade dopo cul boom econo- 
mic talian. E je stade la citàt plui 
colpide dal taramot dal 1976, ma 
e je deventade la “capitàl” de ri- 
costruzion furlane traviers di chel 
che al è clamât “model Friùl”. E 


Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove l'abonament a un mensiîl unic: 
almancul une volte al mês, lei par furlan! 

